Diari Oficial de la Generalitat Valenciana


Sumari del DOGV 9092, del 25-05-2021 (2021/5755)

CORRECCIÓ d'errades de la Resolució de 17 de maig de 2021, de la Direcció General de Funció Pública, per la qual es convoca concurs general número 58/2021 per a la provisió de llocs de treball de direcció, caps de secció i de nivell 24, de naturalesa funcionarial, d'administració especial, dels cossos A1-15, superior tècnic d'enginyeria agrónoma; A1-23, superior tècnic de veterinària; A1-27, superior tècnic de l'administració del medi ambient, i A1-32, superior tècnic de laboratori, de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5755


Data del document
:   21-05-2021

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de la Resolució de 17 de maig de 2021, de la Direcció General de Funció Pública, per la qual es convoca concurs general número 58/2021 per a la provisió de llocs de treball de direcció, caps de secció i de nivell 24, de naturalesa funcionarial, d'administració especial, dels cossos A1-15, superior tècnic d'enginyeria agrónoma; A1-23, superior tècnic de veterinària; A1-27, superior tècnic de l'administració del medi ambient, i A1-32, superior tècnic de laboratori, de l'Administració de la Generalitat. [2021/5755]  
Publicada en el Diari Oficial de la Generalitat Valenciana, número 9087, de 19 de maig de 2021, Resolució de 17 de maig de 2021, de la Direcció General de Funció Pública, per la qual es convoca concurs general número 58/2021 per a la provisió de llocs de treball de direcció, caps de secció i de nivell 24, de naturalesa funcionarial, d'administració especial, dels cossos A1-15 superior tècnic d'enginyeria agrònoma, A1-23 superior tècnic de veterinària, A1-27 superior tècnic de l'administració del medi ambient i A1-32 superior tècnic de laboratori de l'Administració de la Generalitat, i detectades errades, se'n fa la correcció.   
  
En l'annex I de l'esmentada resolució, consta el lloc 16217 cap de secció de Control de qualitat agroalimentària, i sent que el lloc té reserva, ha de retirar-se de la convocatòria 58/2021.   
Per tot això,   
  
Primer  
Es retira el lloc 16547 cap de secció de Control de qualitat agroalimentària, de l'annex I de la convocatòria del concurs 58/2021.   
  
Segon   
En el resolc primer, base primera, participants,   
On diu:   
«1) Hi podrà participar amb caràcter voluntari:  
a) El personal funcionari de carrera en actiu integrat en l'administració de la Generalitat del cos citat en l'apartat primer»;  
  
Ha de dir:   
«1) Hi podrà participar amb caràcter voluntari:  
a) El personal funcionari de carrera en actiu, integrat en l'administració de la Generalitat, dels cossos en què estan classificats els llocs de l'annex I».  
  
  
On diu:  
«b) El personal funcionari de carrera integrat en el cos citat en l'apartat primer que reingresse al servei actiu a través del present concurs.  
Si el personal funcionari de carrera que pretén reingressar no ha estat integrat amb anterioritat en el cos citat en l'apartat primer, també podrà participar en el present concurs sempre que les característiques de l'últim lloc de treball que es va obtindre amb destinació definitiva siguen equiparables a les del cos convocat, d'acord amb el que s'estableix en la disposició addicional primera, apartat 5 de la LOGFPV.»  
  
Ha de dir:   
«b) El personal funcionari de carrera dels cossos en què estan classificats els llocs de l'annex I, que reingresse al servei actiu a través del present concurs.  
Si el personal funcionari de carrera que pretén reingressar no ha estat integrat amb anterioritat en algun dels cossos inclosos en la convocatòria, també podrà participar en el present concurs sempre que les característiques de l'últim lloc de treball que es va obtindre amb destinació definitiva siguen equiparables a les del cos convocat, d'acord amb el que s'estableix en la disposició addicional primera, apartat 5 de l'LOGFPV.»  
  
  
On diu:  
«2) Hi participarà amb caràcter forçós el personal funcionari de carrera de l'administració de la Generalitat, sector administració especial, del cos citat en l'apartat primer»;  
  
Ha de dir:   
«2) Hi participarà amb caràcter forçós el personal funcionari de carrera de l'administració de la Generalitat, sector administració especial, dels cossos en què estan classificats els llocs de l'annex I».  
  
Tercer  
En el resolc primer, base cinquena, barem de mèrits, on diu:  
«IV. Cursos en matèria d'igualtat o de prevenció de riscos laborals, que s'hagueren realitzat més de deu anys abans de la data de publicació de la convocatòria:   
- De 100 o més hores: 1,25 punts.  
- De 75 o més hores: 1,00 punt.  
- De 50 o més hores: 6,60 punts.  
- De 25 o més hores: 0,30 punts.  
- De 15 o més hores: 0,15 punts.»  
  
Ha de dir:   
«IV. Cursos en matèria d'igualtat o de prevenció de riscos laborals, que s'hagueren realitzat més de deu anys abans de la data de publicació de la convocatòria:   
- De 100 o més hores: 1,25 punts.  
- De 75 o més hores: 1,00 punt.  
- De 50 o més hores: 0,60 punts.  
- De 25 o més hores: 0,30 punts.  
- De 15 o més hores: 0,15 punts.»  
  
 València, 21 de maig de 2021.- El director general de Funció Pública: David Alfonso Jarque